Document ID: 32014R1165

KOMISIJOS ĮGYVENDINIMO REGLAMENTAS (ES) Nr. 1165/2014
2014 m. spalio 31 d.
kuriuo dėl Ukrainos kilmės pieno produktų tarifinių kvotų valdymo iš dalies keičiamas Reglamentas (EB) Nr. 2535/2001
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a punktą,
kadangi:
(1)
Europos Parlamento ir Tarybos reglamente (ES) Nr. 374/2014 (2) numatyta taikyti lengvatines priemones, susijusias su tam tikrų Ukrainos kilmės prekių importo muitais. Remiantis to reglamento 3 straipsniu, jo III priede išvardytus žemės ūkio produktus leidžiama importuoti į Sąjungą neviršijant tame priede nustatytų tarifinių kvotų. Komisijos reglamentas (EB) Nr. 2535/2001 (3) iš dalies pakeistas Komisijos įgyvendinimo reglamentu (ES) Nr. 415/2014 (4), įtraukiant Reglamente (ES) Nr. 374/2014 nurodytų pieno produktų tarifines kvotas, kurias leista naudoti iki 2014 m. spalio 31 d.;
(2)
Reglamentas (ES) Nr. 374/2014 iš dalies pakeistas Europos Parlamento ir Tarybos reglamentu (ES) Nr. 1150/2014 (5). Šiuo pakeitimu visų pirma numatyta pratęsti Reglamento (ES) Nr. 374/2014 taikymą iki 2015 m. gruodžio 31 d. ir nustatyti kiekiai, kuriuos galima importuoti pagal 2015 m. kvotas. Todėl tikslinga numatyti galimybę 2015 m. valdyti Reglamento (EB) Nr. 2535/2001 5 straipsnio l punkte nurodytas tarifines kvotas;
(3)
todėl Reglamentas (EB) Nr. 2535/2001 turėtų būti atitinkamai iš dalies pakeistas;
(4)
šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2535/2001 pakeitimas
Reglamento (EB) Nr. 2535/2001 I priedo L dalis pakeičiama šio reglamento priedo tekstu.
2 straipsnis
Įsigaliojimas
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. spalio 31 d.

Labels: 3
17
18